  Майя Бывальцева Вормон нунал азьын, 2-8 куартолэзе, Удмуртиысь ожысь ветеранъёслы, фронт мышкын ужамъёслы но котыртэм Ленинградын улэмъёслы Росси азьмуртэн кинюртэм ӟечкыланъёс басьтозы. Нимысьтыз чеберлыко лэсьтэм конвертъёсын открыткаосты 9 сюрс 400-лэсь трос адямилы вуттыны кулэ. Со сярысь Федерал почта герӟетлэн элькун управлениезлэн пресс-службаез ивортӥз. Почтаын ужасьёс лэсьтозы ваньзэ, ветеранъёс ӟечкыланъёсты мед басьтозы шуыса. Кулэ ке, ӧнерчиос ветеранлэсь выль улон интызэ тодозы но ӟечкыланэз отчы нуозы Федерал почта герӟетлэн элькун управлениезлэн пресс-службаезНош адресат сад-бакчаяз яке мукет интые огдырлы кошкемын ке, гожтэтэз одӥг толэзь ӵоже матысь почта ёзэтын возёзы. Со дыр ӵоже почтаын ужасьёс ӟечкыланэз вуттыны ялан тыршозы. Россиын сыӵе ӟечкыланъёсты 800 сюрслэсь трос ветеранъёслы но фронт мышкын ужамъёслы вуттозы Тодэ вайытом, 2020-тӥ арын Россилэн азьмуртэзлэсь ӟечкыланъёссэ Удмуртиын 12 сюрслэсь трос адями басьтӥз. Ватсалом, куартолэзе Удмуртиын «Красная гвоздика» огъяросси ӟечлэсьтон акци ортчоз. Тегъёс: Мерлык Ижкар Удмуртия ВормонНунал ветеранъёс Россилэназьмуртэз  